
         ประกาศ องค์การบริหารส่วนตำบลปุโรง
        เรื่อง  การสำรวจที่ดินและสิ่งปลูกสร้าง
-------------------------------------
อาศัยอำนาจตามความในมาตรา 27 แห่งพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ ให้ผู้บริหารท้องถิ่นประกาศกำหนดระยะเวลาที่จะทำการสำรวจที่ดินและสิ่งปลูกสร้าง และแต่งตั้งพนักงานสำรวจเพื่อปฏิบัติการดังกล่าว โดยปิดประกาศล่วงหน้าไม่น้อยกว่า 15 วัน ณ สำนักงานหรือที่ทำการขององค์กรปกครองส่วนท้องถิ่นหรือสถานที่อื่นตามที่เห็นสมควรภายในเขตองค์กรปกครองส่วนท้องถิ่นนั้น และคำสั่งองค์การบริหารส่วนตำบลปุโรงที่ 377/2562  แต่งตั้งพนักงานสำรวจ ได้แก่

	    (1) นางสาวอัญชิสา  วิรัชตั้งสกุล    นายช่างโยธาชำนาญงาน		เป็นพนักงานสำรวจ
    (2) นางสาวซาแลห๊ะ  มูเน๊าะ        นักวิชาการจัดเก็บรายได้ชำนาญการ	เป็นพนักงานสำรวจ
    (3) นายอภิรัตน์  แซเปาะมะ	     ผู้ช่วยเจ้าพนักงานจัดเก็บรายได้	เป็นพนักงานสำรวจ
    (4) นายบาฮารี  ดะเล็ง	     ผู้ช่วยช่างเขียนแบบ			เป็นพนักงานสำรวจ  

และอำนาจตามมาตรา 28 และ 29 ให้พนักงานสำรวจ มีหน้าที่และอำนาจสำรวจที่ดินและสิ่งปลูกสร้าง
ภายในเขตองค์กรปกครองส่วนท้องถิ่น ในส่วนที่เกี่ยวกับประเภท จำนวน และขนาดของที่ดินและสิ่งปลูกสร้างการใช้
ประโยชน์ในที่ดินและสิ่งปลูกสร้าง และรายละเอียดอื่นที่จำเป็นแก่การประเมินภาษี และในการสำรวจที่ดินและสิ่ง
ปลูกสร้าง ให้พนักงานสำรวจมีอำนาจเข้าไปในที่ดินหรือสิ่งปลูกสร้างหรือสถานที่อื่นที่เกี่ยวข้องในระหว่างเวลา
พระอาทิตย์ขึ้นถึงพระอาทิตย์ตกหรือในเวลาทำการได้ และมีอำนาจเรียกเอกสารหรือหลักฐานอื่นใดที่เกี่ยวข้องกับ
ที่ดินหรือสิ่งปลูกสร้างจากผู้เสียภาษี ทั้งนี้ ให้ผู้เสียภาษีหรือผู้ที่เกี่ยวข้องอำนวยความสะดวกตามสมควร รวมถึงอาจ
ขอให้ผู้เสียภาษีชี้เขตที่ดินหรือให้รายละเอียดเกี่ยวกับที่ดินหรือสิ่งปลูกสร้างได้ 

องค์การบริหารส่วนตำบลปุโรงจึงขอประกาศกำหนดระยะเวลาที่จะเข้าทำการสำรวจที่ดินและสิ่งปลูกสร้าง 
ในเขตองค์การบริหารส่วนตำบลปุโรง หมู่ที่ 1  ถึง  หมู่ที่ 4  ตำบลปุโรง  อำเภอกรงปินัง  จังหวัดยะลา  ตั้งแต่วันที่ 1  ตุลาคม  2562  – วันที่ 31 ธันวาคม 2562  ระหว่างเวลา  10.00 น. ถึงเวลา 15.00 น.

                      	 ประกาศ  ณ  วันที่  11  เดือน กันยายน  พ.ศ. ๒5๖๒

    (นายมะมิง  สะแต)
      นายกองค์การบริหารส่วนตำบลปุโรง

